

**Zmluva o dielo č.105-V0-OTS-G-2021**

uzatvorená podľa ustanovenia § 536 a nasl. Obchodného zákonníka č. 513/1991 Zb.

**ZMLUVNÉ STRANY**

|  |  |
| --- | --- |
| **Objednávateľ:** |  **Zhotoviteľ:** |
| **ŽOS Vrútky a. s.** |  **xxxxxxxxxxx** |
| Dielenská Kružná 2, 038 61 VrútkyBankové spojenie: VÚB a.s. IBAN: SK16 0200 0000 0000 0100 8362 BIC: SUBASKBXIČO : 31 615 619 IČ DPH : SK2020433877Obchodný register Okresného súdu Žilina, Oddiel: Sa, Vložka č. 225/L**Štatutárni zástupcovia:** **Ing. Alexej Beljajev - predseda predstavenstva****Ing. Víťazoslav Moric - podpredseda predstavenstva** |

|  |
| --- |
| xxxxxxxxxxxx  |
| Bankové spojenie: xxxxxxx |
| IBAN: SKxx xxxx xxxx xxxx xxxx xxxxSWIFT CODE: XXXXXXIČO: XX XXX XXX IČ DPH : SKXXXXXXXXObchodný register Okresného súdu xxxxxxxxxxxxxx**Štatutárni zástupcovia:** **xxxxxxxxxxxxxxxxx** |

 |

*prehlasujú a svojím podpisom potvrdzujú, že sú k právnym úkonom oprávnení a spôsobilí a že na základe vzájomnej dohody uzatvárajú túto*

*Zmluvu o dielo ( ďalej len „Zmluva“ ):*

PREAMBULA

Táto Zmluva je výsledkom obstarávania vyhláseného Objednávateľom na obstaranie zákazky s názvom „Výmena okien na Administratívnej budove ŽOS Vrútky a.s.“ (ďalej len „dielo“). Dielo realizuje Objednávateľ ako súčasť projektu spolufinancovaného zo zdrojov OP Kvalita životného prostredia. Predmet zákazky s názvom „Výmena okien na Administratívnej budove ŽOS Vrútky a.s.“ ako sa uvádza v zrealizovanom obstarávaní a všetkých prílohách tejto Zmluvy sa považuje za zhodný s tu zavedeným pojmom „dielo“.

* + - 1. **PREDMET ZMLUVY**
1. Zhotoviteľ sa zaväzuje riadne a včas podľa podmienok tejto Zmluvy vykonať dielo: **Výmena okien na Administratívnej budove ŽOS Vrútky a.s.“ .**

Technická špecifikácia diela (detailný opis diela) tvorí **Prílohu č. 1** tejto Zmluvy.

 Zoznam obstarávaných položiek diela (vo forme „výkaz- výmer” v MS Excel) tvorí **Prílohu č. 2** tejto Zmluvy.

 Technická špecifikácia okien a dverí tvorí **Prílohu č. 3** tejto Zmluvy.

 **Prílohy č.1, 2 a 3** sú neoddeliteľnou súčasťou tejto Zmluvy.

1. Zmluvné strany sa dohodli, že Zhotoviteľ bude realizovať a vykoná dielo ako celok v zmysle rozsahu položiek uvedených v **Prílohe č.2.** Predmetné položkytvoria logický celok, t.j. pre účely realizácie diela sa jedná o súbor tovarov a/alebo služieb a/alebo prác, ktoré z hľadiska ekonomického, technického, funkčného alebo z hľadiska realizácie nie je možné alebo účelné deliť.
2. Zhotoviteľ sa zaväzuje odovzdať Objednávateľovi najneskôr pri odovzdaní diela podľa Čl. 2. bodu 2.2. tejto Zmluvy sprievodnú Technickú dokumentáciu: vyhlásenia o zhode resp. certifikáty od zabudovaných materiálov a výrobkov, Návod na obsluhu a údržbu okien a dverí v slovenskom jazyku (dokumentácia podľa tohto bodu 1.3. ďalej len **„dokumentácia“**).
	* + 1. **ČAS PLNENIA, MIESTO ODOVZDANIA A PODMIENKY PLNENIA**
3. Zhotoviteľ sa zaväzuje za podmienok dojednaných touto Zmluvou vykonať dielo v celom rozsahu podľa Čl. 1. tejto Zmluvy do 13 mesiacov od nadobudnutia účinnosti tejto Zmluvy. Zhotoviteľ sa zaväzuje vykonávať dielo podľa harmonogramu písomne schváleného Objednávateľom.
4. Po riadnom a včasnom vykonaní diela podľa Čl. 1. tejto Zmluvy podpíšu zmluvné strany **Preberací protokol**, ktorý bude podkladom pre vystavenie konečnej faktúry.
5. Dohodnutým miestom vykonania diela v celom rozsahu podľa Čl. 1. tejto Zmluvy je sídlo Objednávateľa. Prepravu všetkých komponentov potrebných k realizácii diela zo sídla Zhotoviteľa do sídla Objednávateľa zabezpečí Zhotoviteľ na vlastné náklady.
6. Nebezpečenstvo škody na diele prechádza na Objednávateľa podpisom **Preberacieho protokolu** podľa bodu 2.2. tohto Čl. 2. tejto Zmluvy.
7. Zhotoviteľ sa zaväzuje dielo podľa Čl. 1 bodu 1.1. tejto Zmluvy vykonávať tak, aby nedošlo k obmedzeniu výrobného procesu u Objednávateľa.
	* + 1. **CENA DIELA, PLATOBNÉ PODMIENKY**
8. Cena riadne a včas vykonaného diela v celom rozsahu podľa ČI. 1. tejto Zmluvy predstavuje celkovú čiastku xxx.xxx,- € (slovom xxxxxx eur) bez DPH.
9. V cene diela sú zahrnuté všetky náklady na prepravu všetkých komponentov do miesta sídla Objednávateľa a súvisiace poistenie, ktoré zabezpečuje v plnom rozsahu Zhotoviteľ.
10. Zhotoviteľ je oprávnený vystaviť faktúry za vykonané dielo nasledovne:

a) **prvú zálohovú faktúru vo výške 20%** z celkovej ceny diela podľa Čl. 3. bodu 3.1. tejto Zmluvy je Zhotoviteľ oprávnený vystaviť po podpise tejto Zmluvy oboma zmluvnými stranami a nadobudnutí účinnosti tejto Zmluvy v zmysle Čl. 6. bodu 6.6. tejto Zmluvy. Splatnosť správne vystavenej zálohovej faktúry je 30 dní odo dňa jej doručenia Objednávateľovi.

b) **druhú zálohovú faktúru vo výške 30%** z celkovej ceny diela podľa Čl. 3. podľa bodu 3.1. tejto Zmluvy je Zhotoviteľ oprávnený vystaviť po vystavení písomného potvrdenia Objednávateľa o ukončení prác v rámci vykonania diela na 1.NP, 2.NP a 3.NP Administratívnej budovy ŽOS Vrútky a.s. Splatnosť správne vystavenej zálohovej faktúry je 30 dní odo dňa jej doručenia Objednávateľovi.

c) **konečnú faktúru vo výške 50%** z celkovej ceny diela podľa Čl. 3. bodu 3.1. tejto Zmluvy je Zhotoviteľ oprávnený vystaviť po riadnom a včasnom odovzdaní diela v celom rozsahu v zmysle Čl.1 tejto Zmluvy a po podpísaní Preberacieho protokolu oboma zmluvnými stranami podľa Čl. 2 bodu 2.2. Zmluvy. Zhotoviteľ vystaví Objednávateľovi konečnú faktúru na cenu diela podľa Čl.3 bodu 3.1. tejto Zmluvy, v ktorej budú odpočítané uhradené zálohové platby. Splatnosť správne vystavenej konečnej faktúry je 30 dní odo dňa jej doručenia Objednávateľovi.

1. Všetky faktúry vystavené Zhotoviteľom musia obsahovať zákonné a zmluvné náležitosti, najmä:
* označenie „Faktúra” a jej číslo,
* obchodné meno a sídlo Objednávateľa,
* obchodné meno a sídlo Zhotoviteľa,
* lehota splatnosti faktúry,
* názov Projektu,
* kód ITMS Projektu,
* číslo a názov Zmluvy o dielo,
* bankové spojenie Zhotoviteľa,
* bankové spojenie Objednávateľa,
* výška požadovaná na platbu v EUR zaokrúhlená na dve desatinné miesta,
* náležitosti pre účely DPH (sadzba DPH, DIČ),
* podpis zodpovednej osoby za Zhotoviteľa.
1. Zhotoviteľ sa zaväzuje, že Objednávateľovi predloží v písomnej a elektronickej verzii (vo formáte MS Excel) podrobný rozpočet dodaných položiek uvedených v Zozname obstarávaných položiek, ktorý tvorí **Prílohu č.2** tejto Zmluvy. Záväznú detailnú špecifikáciu cien (na úroveň jednotlivých detailných položiek) sa Zhotoviteľ zaväzuje predložiť podľa požiadaviek Objednávateľa uvedených vo Výzve na predkladanie ponúk a v súlade s predloženou cenovou ponukou.
	* + 1. **PODMIENKY PLNENIA**
2. Zmluvné strany sa dohodli, že:
3. Objednávateľ písomne potvrdí Zhotoviteľovi montážnu pripravenosť' ( e-mailom),
4. Zhotoviteľ zaháji realizáciu diela najneskôr do 4 mesiacov od nadobudnutia účinnosti tejto Zmluvy,
5. Zhotoviteľ počas realizácie diela bude viest' stavebný denník,
6. Objednávateľ zabezpečí Zhotoviteľovi priestor pre uloženie tovaru potrebného k realizácii diela pred začatím realizácie, šatňu pre zamestnancov Zhotoviteľa,
7. Zhotoviteľ berie na vedomie realizáciu diela za plnej prevádzky u Objednávateľa,
8. Zhotoviteľ je povinný v sídle Objednávateľa dodržiavať bezpečnostné, protipožiarne nariadenia Objednávateľa a iné príslušné všeobecne záväzné právne normy a nariadenia,
9. Zhotoviteľ predloží Objednávateľovi harmonogram prác najneskôr do nadobudnutia účinnosti tejto Zmluvy.
10. Objednávateľ predloží Zhotoviteľovi poistnú Zmluvu zodpovednosti za škodu (Zhotoviteľa) ) min. v rozsahu hodnoty ceny diela podľa Čl.3 bodu 3.1. tejto Zmluvy a to najneskôr do nadobudnutia účinnosti tejto Zmluvy.
11. Zhotoviteľ v plnom rozsahu zodpovedá za bezpečnosť a ochranu zdravia svojich zamestnancov v sídle Objednávateľa a zároveň sa zaväzuje znášať všetky škody vzniknuté z prípadných úrazov svojich zamestnancov, ako aj iné škody zavinené jeho zamestnancami v sídle Objednávateľa.
12. Osobami zodpovednými za koordináciu diela sú:
* za Zhotoviteľa: XXX
* za Objednávateľa: XXX
1. **ZÁRUKA ZA AKOSŤ**

 5 1. Záručná doba na celé dielo je 5 rokov od podpísania **Preberacieho protokolu**.

 5. 2. Zhotoviteľ sa zaväzuje nastúpiť na záručný servis do 48 hodín od nahlásenia poruchy písomne, respektíve formou faxu, resp. e-mailu a odstrániť nahlásenú chybu do 7 kalendárnych dní od jej nahlásenia.

 5.3. Zhotoviteľ sa zaväzuje poskytovať aj pozáručný servis na dielo po uplynutí záručnej doby. Pozáručný servis bude Zhotoviteľ vykonávať na základe objednávky Objednávateľa.

1. **ZVLÁŠTNE USTANOVENIA**
2. Zhotoviteľ berie na vedomie, že táto Zmluva sa uzatvára v súvislosti s uzatvorením **Zmluvy o poskytnutí nenávratného finančného príspevku č. : KZP-PO4-SC421-2018-46/AJH6 s poskytovateľom Ministerstvo životného prostredia Slovenskej republiky** **(ďalej len „Zmluva o NFP“),**

Názov projektu : Zníženie energetickej náročnosti v ŽOS Vrútky a.s.

Kód projektu v ITMS2014+ : 310041AJH6

Miesto realizácie projektu : Vrútky

Výzva – kód Výzvy : OPKZP-PO4-SC421-2018-46.

1. Zhotoviteľ je povinný strpieť výkon kontroly, auditu súvisiaceho s plnením predmetu zmluvy do uplynutia lehôt platnosti uzatvorenej Zmluvy o NFP (uvedené v čl. 7, ods. 7.2 Zmluvy o NFP), minimálne však 10 rokov po skončení záručnej doby podľa Čl. 5 tejto Zmluvy, a to oprávnenými osobami na výkon tejto kontroly, auditu a poskytnúť im všetku potrebnú súčinnosť.
2. Zhotoviteľ ďalej vyhlasuje, že disponuje potrebnou technológiou a potrebnými finančnými prostriedkami na riadne a včasné vykonanie diela, riadne zistil a oboznámil sa s podmienkami vykonávania diela, potrebným rozsahom prác, s priestormi pre vykonávanie diela a s jeho okolím, získal a riadne preveril všetky potrebné informácie v súvislosti s ním, presvedčil sa o stave a povahe priestorov vykonávania diela, vrátane povrchových a podpovrchových podmienok a prípadného dopadu vykonávania diela na životné prostredie, o rozsahu a povahe prác a technológií nevyhnutných pre vykonanie diela a prístupových a príjazdových cestách na miesto vykonávania diela.
3. Objednávateľ si vyhradzuje právo bez akýchkoľvek sankcií a nárokov voči Objednávateľovi odstúpiť od Zmluvy so Zhotoviteľom v prípade, kedy ešte nedošlo k úplnému plneniu zo Zmluvy a výsledky administratívnej finančnej kontroly sprostredkovateľského orgánu neumožňujú financovanie výdavkov
vzniknutých z obstarávania tovarov, služieb, stavebných prác alebo iných postupov.
4. Zhotoviteľ pri podpise tejto Zmluvy predloží zoznam subdodávateľov, ktorý bude obsahovať údaje o všetkých známych subdodávateľoch, v rozsahu názov subjektu a IČO, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ďalej predmet subdodávky a rozsah subdodávky. Zhotoviteľ a všetci subdodávatelia sú povinní vlastniť oprávnenie na vykonávanie činností, ktoré sú predmetom dodávky a subdodávky. Zoznam subdodávateľov tvorí prílohu č.6 tejto Zmluvy. Pokiaľ je to relevantné podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov **(ďalej len „Zákon o RPVS“),** musí byť subdodávateľ zapísaný v registri partnerov verejného sektora.
5. Táto Zmluva nadobúda platnosť dňom jej podpisu oboma zmluvnými stranami a účinnosť po kumulatívnom splnení nasledovných podmienok:

- po ukončení a doručení Objednávateľovi výsledku finančnej kontroly diela, na základe ktorej došlo k uzatvoreniu tejto Zmluvy, v rámci ktorej sprostredkovateľský orgán neidentifikoval nedostatky, ktoré by mali alebo mohli mať vplyv na výsledok zadávania diela a zároveň

- po doručení písomného oznámenia Objednávateľa o nadobudnutí účinnosti tejto Zmluvy Zhotoviteľovi.

6.7. Pre vylúčenie všetkých pochybností Zhotoviteľ prehlasuje, že pandémia spôsobená prenosným ochorením COVID-19 nemá vplyv na riadne plnenie jeho povinností podľa tejto Zmluvy a nebude sa považovať za udalosť vyššej moci.

6.8. Zhotoviteľ sa zaväzuje byť počas celej doby trvania tejto Zmluvy zapísaný v registri partnerov verejného sektora, ak mu táto povinnosť vyplýva zo Zákona o RPVS.

1. **ZÁVEREČNÉ USTANOVENIA**

Na právne vzťahy neupravené touto Zmluvou sa vzťahujú ustanovenia Všeobecných obchodných podmienok VOP-OBJ-V1-060716, ktoré sú neoddeliteľnou súčasťou tejto Zmluvy a tvoria **Prílohu č.4**. Zmluvné strany svojím podpisom potvrdzujú, že súhlasia so Všeobecnými obchodnými podmienkami VOP-OBJ-V1-060716 , ktoré tvoria Prílohu č. 4 tejto Zmluvy.

Zmluvné strany sa dohodli, že všetky zmeny a doplnky tejto Zmluvy a zmeny vo Všeobecných obchodných podmienkach VOP-OBJ-V1-060716 musia byť odsúhlasené obidvoma zmluvnými stranami.

Táto Zmluva je vyhotovená v štyroch rovnopisoch po dva pre každú zmluvnú stranu.

1. **NEODDELITEĽNOU SÚČASŤOU TEJTO ZMLUVY SÚ PRÍLOHY:**

Príloha č.1: Technická špecifikácia (detailný opis predmetu zákazky)

Príloha č.2: Zoznam obstarávaných položiek diela (vo forme „výkaz- výmer” v MS Excel)

Príloha č.3: Technická špecifikácia okien a dverí

Príloha č.4 Všeobecné obchodné podmienky VOP-OBJ-V1-060716

Príloha č.5 Cenová ponuka Zhotoviteľa predložená v rámci obstarávania

Príloha č.6 Zoznam subdodávateľov

**Vo Vrútkach, dňa ..................... V ......................, dňa .......................**

**za Objednávateľa: za Zhotoviteľa:**

**ŽOS Vrútky a. s.**

**....................................**

**Ing. Alexej Beljajev**

**predseda predstavenstva**

**.......................................**

**Ing. Víťazoslav Moric**

**podpredseda predstavenstva**